CELEX: 32012R0220
Language: lv
Date: 2012-03-14 00:00:00
Title: Komisijas Īstenošanas regula (ES) Nr. 220/2012 ( 2012. gada 14. marts ), ar kuru atkāpjas no Regulas (EK) Nr. 967/2006 attiecībā uz termiņiem, kuros paziņo par cukura daudzumiem, ko pārnes no 2011./2012. tirdzniecības gada

15.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 75/6
            
         KOMISIJAS ĪSTENOŠANAS REGULA (ES) Nr. 220/2012
   (2012. gada 14. marts),
   ar kuru atkāpjas no Regulas (EK) Nr. 967/2006 attiecībā uz termiņiem, kuros paziņo par cukura daudzumiem, ko pārnes no 2011./2012. tirdzniecības gada
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 85. pantu saistībā ar tās 4. pantu,
   tā kā:
   
               (1)
            
            
               Ar 17. pantu Komisijas 2006. gada 29. jūnija Regulā (EK) Nr. 967/2006, ar ko nosaka sīki izstrādātus piemērošanas noteikumus Padomes Regulai (EK) Nr. 318/2006 attiecībā uz cukura produkciju, kura pārsniedz kvotu (2), paredzēti termiņi, kuros dalībvalstīm ir jāpaziņo Komisijai par cukura daudzumiem, ko pārnes uz nākamo tirdzniecības gadu.
            
         
               (2)
            
            
               Atkāpjoties no Regulas (EK) Nr. 1234/2007 63. panta 2. punkta a) apakšpunkta, ar Komisijas Īstenošanas regulas (ES) Nr. 214/2012 (3) 1. pantu attiecībā uz 2011./2012. tirdzniecības gadu tika pagarināti termiņi, kuros dalībvalstīm ir jānosaka termiņš, līdz kuram uzņēmumiem ir jāpaziņo dalībvalstīm savs lēmums pārnest cukura produkcijas pārpalikumus.
            
         
               (3)
            
            
               Līdz ar to termiņi, kuros dalībvalstīm ir jāpaziņo Komisijai par pārnesamajiem daudzumiem saskaņā ar Regulas (EK) Nr. 967/2006 17. pantu, ir attiecīgi jākoriģē.
            
         
               (4)
            
            
               Tāpēc attiecībā uz 2011./2012. tirdzniecības gadu ir vajadzīga atkāpe no termiņiem, kas noteikti Regulas (EK) Nr. 967/2006 17. panta a) un b) punktā.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 967/2006 17. panta a) un b) punkta, dalībvalstis ne vēlāk kā 2012. gada 1. septembrī paziņo Komisijai 2011./2012. tirdzniecības gada cukurbiešu un cukurniedru cukura daudzumus, kas jāpārnes uz nākamo tirdzniecības gadu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   Tā ir spēkā līdz 2012. gada 30. septembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 176, 30.6.2006., 22. lpp.
   
      (3)  OV L 74, 14.3.2012., 3. lpp.